钦定古今图书集成/明伦汇编/氏族典/第233卷 > 《苏州府志》 > 张仪
## 钦定古今图书集成/明伦汇编/氏族典/第233卷 > 《苏州府志》 > 张仪

按《史记张仪传》：“仪，魏人也。始尝与苏秦俱事鬼谷先
生，学术，苏秦自以不及张仪。苏秦已说赵王，得相约
从亲，然恐秦之攻诸侯，败约后负念莫可使用于秦
者，乃激张仪见秦惠王，惠王以为客卿。秦惠王十年，
使张仪围蒲阳降之。仪因说魏王入上郡少梁，谢秦
惠王。惠王乃以张仪为相。仪相秦四岁，立惠王为王。”
居一岁，为秦将，取陕，筑上郡塞。其后二年，免相，相魏。
以为秦欲令魏先事秦，而诸侯效之，魏王不肯听。仪
留魏四岁，而魏襄王卒，哀王立。张仪复说哀王，哀王
乃倍从约，而因仪请成于秦。张仪归，复相秦。秦欲伐
齐，齐、楚从亲，于是张仪说楚绝齐，齐王大怒，折节而
下秦，秦齐之交合。楚王大怒，愿得张仪而献黔中地，
泰王遣之。张仪使楚，楚怀王将杀之，郑袖为言而出
之。张仪既出未去，闻苏秦死，乃说楚王，与秦亲。张仪
去楚，因遂之韩，说韩王，韩王听仪计。张仪归报秦惠
王，封仪五邑，号曰武信君。使张仪东说齐，西说赵，北
之燕，说燕昭王。仪归报，未至咸阳而秦惠王卒，武王
立。武王自为太子时，不说张仪，诸侯闻张仪有却武
王，皆畔衡，复合从秦。武王元年，群臣日夜恶张仪，张
仪惧诛，乃之梁相魏。一岁，卒于魏也。